Predkladacia správa

Predkladacia správa

 
     Informácia o zabezpečení plnenia opatrenia vzhľadom na nepriaznivú situáciu na finančných trhoch v podmienkach realizácie PPP projektov sa predkladá na rokovanie vlády Slovenskej republiky ako materiál vyplývajúci z úlohy B.1. uznesenia  vlády Slovenskej republiky č. 808/2008 zo 6. novembra 2008.
 
     Cieľom materiálu je informovať vládu Slovenskej republiky o priebehu realizácie PPP projektov a o vývoji situácie týkajúcej sa možnosti ich financovania za obdobie od 1. marca do 31. marca 2009.
 
     Informácia analyzuje priebeh verejného obstarávania balíka č. 2 PPP projektov – rýchlostná cesta R1 (ďalej len „balík č. 2 PPP projektov“) až po uzavretie koncesnej zmluvy vo verejnom obstarávaní na predmetný 2. balík PPP projektov. Ďalej podáva správu o rokovaniach s predstaviteľmi Európskej investičnej banky a Európskej banky pre obnovu a rozvoj a hodnotí súčasné možnosti financovania 1. a 2. balíka PPP projektov týmito multilaterálnymi inštitúciami a tiež podieľanie sa komerčných bánk na tomto finančnom krytí.
 
     Materiál má informatívny charakter, z uvedeného dôvodu nebol predložený na medzirezortné pripomienkové konanie.